pythainlp/thaigov-v2-corpus-22032023 huggingface dataset:
วันพฤหัสบดีที่ 26 พฤศจิกายน 2563
รมต.นร. อนุชา ร่วมเวทีประชุมคณะมนตรีสมาชิกแม่น้ำโขง หารือการพัฒนาทรัพยากรน้ำอย่างยั่งยืนในภูมิภาคอาเซียนและกลุ่มหุ้นส่วนการพัฒนา
รมต.นร. อนุชา ร่วมเวทีประชุมคณะมนตรีสมาชิกแม่น้ำโขง หารือการพัฒนาทรัพยากรน้ำอย่างยั่งยืนในภูมิภาคอาเซียนและกลุ่มหุ้นส่วนการพัฒนา
วันนี้ (26 พ.ย.63) เวลา 09.00 น. ณ โรงแรมพลาซา แอทธินี กรุงเทพมหานคร นายอนุชา นาคาศัย รัฐมนตรีประจำสำนักนายกรัฐมนตรี ได้รับมอบหมายจาก พลเอก ประวิตร วงษ์สุวรรณ รองนายกรัฐมนตรี ให้เป็นผู้แทนฝ่ายไทยเข้าประชุมร่วมประชุมคณะมนตรี คณะกรรมาธิการแม่น้ำโขง ครั้งที่ 27 และการประชุมร่วมระหว่างคณะมนตรี คณะกรรมาธิการแม่น้ำโขง กับกลุ่มหุ้นส่วนการพัฒนา ครั้งที่ 25 ผ่านระบบทางไกล ร่วมกับรัฐมนตรีกระทรวงทรัพยากรธรรมชาติและสิ่งแวดล้อมแห่งสาธารณรัฐประชาธิปไตยประชาชนลาว ประธานคณะมนตรี คณะกรรมาธิการแม่น้ำโขง ประจำปี 2563 รองประธานคณะกรรมการแม่น้ำโขง แห่งราชอาณาจักรกัมพูชา รัฐมนตรีกระทรวงทรัพยากรธรรมชาติและสิ่งแวดล้อมแห่งสาธารณรัฐเวียดนาม และประเทศหุ้นส่วนการพัฒนา อาทิ สหภาพยุโรป ออสเตรเลีย นิวซีแลนด์และสหรัฐอเมริกา โดยมี ดร.สมเกียรติ ประจำวงษ์ เลขาธิการสำนักงานทรัพยากรน้ำแห่งชาติ นางสาวณัฐธ์ภัสส์ ยงใจยุทธ ที่ปรึกษารัฐมนตรีประจำสำนักนายกรัฐมนตรี นายอนุรุทธิ์ นาคาศัย ที่ปรึกษารัฐมนตรีประจำสำนักนายกรัฐมนตรี และคณะทำงานฝ่ายไทยเข้าร่วมด้วย
การประชุมในช่วงเช้า ที่ประชุมได้หารือแผนยุทธศาสตร์การจัดการทรัพย์สินด้านสิ่งแวดล้อมของลุ่มแม่น้ำโขง ซึ่งจะเป็นส่วนช่วยพัฒนากลยุทธ์การจัดการสิ่งแวดล้อมและจัดลำดับความสำคัญในการคุ้มครองสินทรัพย์สิ่งแวดล้อมที่เป็นประโยชน์ร่วมกันของประเทศในลุ่มแม่น้ำโขงตอนล่าง ซึ่งฝ่ายไทยได้รับทราบและเห็นชอบต่อยุทธศาสตร์การจัดการสินทรัพย์ด้านสิ่งแวดล้อมของลุ่มน้ำโขง พ.ศ.2564-2568 และได้เสนอแผนปฏิบัติการของอุทยานแห่งชาติเขาใหญ่และอุทยานแห่งชาติทับลาน มาดำเนินการเองภายใต้แผนการดำเนินการระดับประเทศต่อไป
สำหรับช่วงบ่าย พลเอก ประวิตร วงษ์สุวรรณ รองนายกรัฐมนตรี ในฐานะหัวหน้าคณะผู้แทนไทยจะกล่าวถ้อยแถลงความร่วมมือเพื่อการพัฒนาที่ยั่งยืนของทางการไทย และจะมีพิธีรับมอบตำแหน่งประธานคณะมนตรี คณะกรรมาธิการแม่น้ำโขง ครั้งที่ 28 และการประชุมร่วมกับหุ้นส่วนเพื่อการพัฒนาครั้งที่ 26 โดยประเทศไทยจะเป็นเจ้าภาพในการจัดประชุมดังกล่าว
....................................
วันเสาร์ที่ 31 ตุลาคม 2563
กกจ. เปิดรับสมัคร คนไทยไปทำงานภาคเกษตรที่อิสราเอล
กรมการจัดหางาน เปิดรับสมัคร และคัดเลือกคนหางานเพื่อไปทำงานภาคเกษตรในรัฐอิสราเอล ภายใต้โครงการ “ความร่วมมือไทย – อิสราเอลเพื่อการจัดหางาน” (TIC) ครั้งที่ 15 ระหว่างวันที่ 23 – 27 พฤศจิกายน 2563 นี้
นายสุชาติ พรชัยวิเศษกุล อธิบดีกรมการจัดหางาน เปิดเผยว่า ในเดือนพฤศจิกายนนี้กรมการจัดหางานจะเปิดรับสมัครและคัดเลือกคนหางานเพื่อไปทำงานภาคเกษตรในรัฐอิสราเอล ภายใต้โครงการ “ความร่วมมือไทย – อิสราเอลเพื่อการจัดหางาน” (Thailand-Israel Cooperation on the Placement of Workers : TIC) ครั้งที่ 15 ตำแหน่งคนงานภาคเกษตร ซึ่งจะมีระยะเวลาการจ้างงาน 2 ปีแต่ไม่เกิน 5 ปี 3 เดือน ทั้งนี้ ขึ้นอยู่กับการต่ออายุใบอนุญาตการจ้างแรงงานต่างชาติของนายจ้างและวีซ่าการทำงาน ตามข้อกำหนดของกฎหมายรัฐอิสราเอล โดยคนหางานจะได้รับเงินเดือนขั้นต่ำก่อนหักภาษีเดือนละ 5,300 เชคเกลอิสราเอล หรือประมาณ 48,073 บาท (ขึ้นอยู่กับอัตราแลกเปลี่ยนในขณะนั้น) คุณสมบัติ มีสัญชาติไทย เพศชายที่พ้นภาระการรับราชการทหาร เกิดระหว่างวันที่ 23 พฤศจิกายน 2524 – 27 พฤศจิกายน 2540 ไม่มีประวัติอาชญากรรม ไม่มีคู่สมรส บุตร หรือบิดาและมารดาพำนักอยู่ในประเทศอิสราเอล และไม่เคยทำงานในประเทศอิสราเอล สุขภาพแข็งแรง ตาไม่บอดสี ไม่เสพสารเสพติด และต้องมีประสบการณ์ทำงานภาคการเกษตร
หลักฐานที่ใช้ในการสมัครได้แก่ ใบสมัครที่กรอกข้อมูลเรียบร้อยแล้ว รูปถ่ายสีครึ่งตัวพื้นหลังสีฟ้า ขนาด 2 นิ้ว โดยถ่ายครั้งเดียวกันและถ่ายไว้ไม่เกิน 6 เดือน จำนวน 2 รูป สำเนาหนังสือเดินทาง (ถ้ามี) บัตรประจำตัวประชาชนพร้อมสำเนา สำเนาสูติบัตร หรือสำเนาทะเบียนบ้าน หรือ ท.ร.1/ก หรือหลักฐานแสดงผลการเรียนชั้นประถมศึกษาปีที่ 6 (ป.05) สำเนาใบเปลี่ยนชื่อหรือนามสกุล(ถ้ามี) สำเนาทะเบียนบ้าน สำเนาหลักฐานการพ้นภาระการรับราชการทหาร สำเนาบัตรประจำตัวประชาชนของภรรยา สำเนาเอกสารแสดงสถานภาพการสมรสทั้งด้านหน้าและด้านหลัง หรือใบสำคัญการหย่า สำเนาใบอนุญาตขับขี่รถยนต์ และสำเนาบัตรประจำตัวประชาชนของบุคคลที่ติดต่อได้ในกรณีฉุกเฉิน โดยเอกสารทั้งหมดถ่ายสำเนา อย่างละ 2 ชุด และให้ผู้สมัครลงลายมือชื่อรับรองสำเนาถูกต้องในสำเนาหลักฐานทุกฉบับ ผู้สนใจติดต่อขอรับใบสมัครและยื่นใบสมัครด้วยตนเองพร้อมหลักฐานได้ที่สำนักงานจัดหางานจังหวัดทุกจังหวัด สำนักจัดหางานกรุงเทพมหานครพื้นที่ 1 – 10 หรือที่กองบริหารแรงงานไทยไปต่างประเทศ ได้ตั้งแต่วันที่ 23 – 27 พฤศจิกายน 2563 เวลา 08.30 –16.30 น.
นายสุชาติ กล่าวอีกว่า สำหรับค่าใช้จ่ายในการเดินทางไปทำงานรัฐอิสราเอล เป็นจำนวนเงินประมาณ 55,000 บาท โดยแบ่งเป็น 2 ส่วน ได้แก่ 1.ค่าใช้จ่ายก่อนเดินทาง เช่น ค่าธรรมเนียมการตรวจสอบประวัติอาชญากรรม ค่าธรรมเนียมการขอรับหนังสือเดินทาง ค่าตรวจสุขภาพ ค่าบัตรโดยสารเครื่องบินเที่ยวเดียวจากประเทศไทยไปยังอิสราเอล ค่าสมาชิกกองทุนเพื่อช่วยเหลือคนหางานไปทำงานในต่างประเทศตามที่กระทรวงแรงงานกำหนด เป็นต้น และ 2.ค่าใช้จ่ายหลังจากเดินทางไปถึงตามกฎหมายแห่งรัฐอิสราเอล จำนวนประมาณ 27,900 บาท
ทั้งนี้ หากมีผู้แอบอ้างว่าสามารถช่วยเหลือให้ได้รับการคัดเลือกเพื่อไปทำงานภาคเกษตรในประเทศอิสราเอลได้ โปรดอย่าหลงเชื่อ แต่ขอให้แจ้งและตรวจสอบข้อมูลกับกรมการจัดหางานก่อน และสามารถสอบถามรายละเอียดเพิ่มเติมได้ที่กองบริหารแรงงานไทยไปต่างประเทศ โทร. 0-2245-0978 หรือสายด่วนกระทรวงแรงงาน โทร. 1506 กด 2 กรมการจัดหางาน และสามารถดาวน์โหลดใบสมัครได้จากเว็บไซต์กรมการจัดหางาน www.doe.go.th หรือ เว็บไซต์กองบริหารแรงงานไทยไปต่างประเทศ www.doe.go.th/overseas
วันเสาร์ที่ 31 ตุลาคม 2563
เตรียมแผนพัฒนาแหล่งน้ำ สำรวจความเหมาะสมในการก่อสร้างประตูระบายน้ำคลองภูมี
ก.เกษตรฯ เตรียมแผนพัฒนาแหล่งน้ำ สำรวจความเหมาะสมในการก่อสร้างประตูระบายน้ำคลองภูมี ที่จะสามารถช่วยกักเก็บน้ำไว้ใช้ในการเกษตรได้ตลอดทั้งปี มีพื้นที่รับประโยชน์ประมาณ 5,000 ไร่
นายเฉลิมชัยศรีอ่อนรัฐมนตรีว่าการกระทรวงเกษตรและสหกรณ์เปิดเผยภายหลังติดตามการดำเนินการงานก่อสร้างประตูระบายน้ำคลองภูมีต.รัตภูมิอ.ควนเนียงจ.สงขลาว่าตามที่ได้มีการร้องขอให้กรมชลประทานสนับสนุนการพัฒนาลำคลองรัตภูมิเพื่อพัฒนาแหล่งน้ำให้เกิดความสมดุลในทุกมิติโดยขอให้พิจารณาความเป็นไปได้ในการพัฒนาลำคลองรัตภูมิและก่อสร้างประตูระบายเพื่อเก็บกักน้ำด้านท้ายน้ำของคลองภูมีก่อนไหลลงทะเลสาบเพื่อให้ราษฎรสามารถมีน้ำใช้เพื่อการเกษตรและปรับปรุงคลองให้มีประสิทธิภาพในการระบายน้ำกระทรวงเกษตรและสหกรณ์โดยกรมชลประทานจึงได้ตรวจสอบสภาพภูมิประเทศและสอบถามข้อมูลเบื้องต้นจากราษฎรในเขตโครงการแล้วเห็นว่ามีแนวทางที่จะให้ความช่วยเหลือได้โดยการก่อสร้างโครงการประตูระบายน้ำคลองภูมีและปรับปรุงคลองภูมีตลอดความยาวคลองเพื่อเพิ่มประสิทธิภาพการระบายน้ำและการกักเก็บน้ำ
โดยแนวทางการก่อสร้างประตูระบายน้ำดังกล่าวดังกล่าวกรมชลประทานได้สำรวจและออกแบบเรียบร้อยแล้วมีระยะเวลาดำเนินการ3ปี(ปีพ.ศ. 2565 –2567)เป็นประตูระบายน้ำขนาด6.00 x 6.00เมตรจำนวน4ช่อง1แห่งและอาคารป้องกันตลิ่งคลองภูมีช่วงที่เกิดการกัดเซาะความยาวรวม12.40กิโลเมตร
หากดำเนินการแล้วเสร็จจะสามารถกักเก็บน้ำไว้ใช้ในการเกษตรได้ตลอดทั้งปีมีพื้นที่รับประโยชน์ประมาณ5,000ไร่อีกทั้งยังสามารถป้องกันการกัดเซาะตลิ่งบริเวณบ้านเรือนของราษฎรและบรรเทาปัญหาอุทกภัยในพื้นที่ได้อีกด้วย
สำหรับโครงการบรรเทาอุทกภัยอำเภอหาดใหญ่(ระยะที่2)จังหวัดสงขลาตามที่ได้มีการเกิดอุทกภัยและเกิดความเสียได้มีการเพิ่มประสิทธิภาพการระบายน้ำและเพิ่มสถานีสูบน้ำปรับปรุงตั้งแต่ต้นคลองถึงปลายคลองปัจจุบันสามารถดำเนินการไปแล้วประมาณกว่า90%และจากการที่ได้เร่งรัดให้ดำเนินการปรับปรุงคลองระบายดังกล่าวปัจจุบันสามารถระบายน้ำได้มากกว่า1000ลบ.ม./วินาที
"กระทรวงเกษตรฯพร้อมที่จะมาสร้างประโยชน์ให้กับพี่น้อง2อำเภอทั้งอำเภอควนเนียงและอำเภอรัตภูมิโดยใช้คลองภูมีเป็นตัวเชื่อมในการเก็บกักน้ำก่อนที่จะไหลลงสู่ทะเลสาบสงขลาจึงได้มอบหมายกรมชลประทานพิจารณาความเหมาะสมในการดำเนินโครงการซึ่งจะต้องดำเนินการให้เกิดความมีคุณค่ามากที่สุดจึงต้องมาขอความร่วมมือจากพี่น้องประชาชนทั้ง2อำเภอเพราะการทำโครงการต้องได้รับการสนับสนุนเพื่อไม่ให้เกิดปัญหาในอนาคตรวมถึงมาประชาสัมพันธ์ถึงประโยชน์ที่พี่น้องประชาชนจะได้รับจากการดำเนินการโครงการดังกล่าวด้วย"นายเฉลิมชัยกล่าว
วันเสาร์ที่ 31 ตุลาคม 2563
รัฐมนตรีเกษตรฯตรวจเยี่ยมกลุ่มเลี้ยงโค–กระบือหนองแก้วพัฒนาจ.ร้อยเอ็ด
รัฐมนตรีเกษตรฯตรวจเยี่ยมกลุ่มเลี้ยงโค–กระบือหนองแก้วพัฒนาจ.ร้อยเอ็ด
นายประภัตรโพธสุธนรัฐมนตรีช่วยว่าการกระทรวงเกษตรและสหกรณ์กล่าวภายหลังตรวจเยี่ยมกลุ่มผู้เลี้ยงโค–กระบือหนองแก้วพัฒนาตำบลหนองแก้วอำเภอเมืองจังหวัดร้อยเอ็ดว่ากลุ่มผู้เลี้ยงโค–กระบือหนองแก้วพัฒนาเลี้ยงโคขุน(โคกลางน้ำ)ส่งสหกรณ์การเกษตรหนองสูงมีสมาชิกจำนวน25รายโคขุนรวมจำนวน407ตัวและขุนโคโดยใช้อาหารสำเร็จรูปจากสหกรณ์การเกษตรหนองสูงมีการผลิตมันหมักยีสต์รวมทั้งมีการรวบรวมปุ๋ยมูลสัตว์จำหน่ายเป็นรายได้เพิ่มเติม
รมช.เกษตรฯกล่าวว่าวันนี้ได้ลงพื้นที่ชี้แจงโครงการส่งเสริมการเลี้ยงสัตว์และกิจการอื่นที่เกี่ยวเนื่อง(โคเนื้อสร้างชาติ)แก่พี่น้องประชาชนที่มาร่วมงานเพื่อเป็นทางเลือกในการประกอบอาชีพซึ่งได้รับความสนใจจากเกษตรกรเป็นอย่างมากอย่างไรก็ตามได้กำชับกับหน่วยงานที่เกี่ยวข้องให้เร่งทำความเข้าใจกับเกษตรกรโดยเฉพาะกรมปศุสัตว์เกษตรจังหวัดและธ.ก.ส.เพื่อให้เกษตรกรเข้าถึงแหล่งเงินทุนโดยมอบหมายให้ผู้ว่าราชการจังหวัดขับเคลื่อนโครงการซึ่งตนจะติดตามการดำเนินงานอย่างใกล้ชิด
โอกาสนี้รมช.เกษตรฯได้มอบสินเชื่อโครงการส่งเสริมการเลี้ยงสัตว์และกิจการที่เกี่ยวเนื่องให้กับกลุ่มวิสากิจชุมชนบ้านหนองตาดจำนวน3,000,000บาทและกลุ่มวิสากิจชุมชนบ้านเหล่างามจำนวน2,300,000บาทพร้อมมอบเวชภัณฑ์และเสบียงสัตว์ให้กับเกษตรกรทั้งนี้จ.ร้อยเอ็ดมีกลุ่มเกษตรกรเข้าร่วมโครงการและได้รับการอนุมัติสินเชื่อไปแล้วจำนวน6กลุ่มเป็นจำนวนเงิน16,300,000บาท
วันเสาร์ที่ 31 ตุลาคม 2563
รายงานข่าวกรณีโรคติดเชื้อไวรัสโคโรนา 2019 (COVID-19) ประจำวันที่ 31 ตุลาคม 2563
รายงานข่าวกรณีโรคติดเชื้อไวรัสโคโรนา 2019 (COVID-19) ประจำวันที่ 31 ตุลาคม 2563
รายงานข่าวกรณีโรคติดเชื้อไวรัสโคโรนา2019 (COVID-19)
ประจำวันที่31 ตุลาคม 2563
สถานการณ์ผู้ติดเชื้อไวรัสโคโรนา 2019 ในประเทศไทยวันนี้ มีผู้ติดเชื้อรายใหม่ 5 ราย ทุกรายเป็นผู้เดินทางจากต่างประเทศ และเข้ากักตัวในสถานที่รัฐจัดให้ หรือสถานที่รัฐกำหนด มีผู้ป่วยกลับบ้านได้ 5 ราย ทำให้ผู้ป่วยกลับบ้านสะสม 3,590 ราย หรือคิดเป็นร้อยละ 94.97 ของผู้ป่วยทั้งหมด มีผู้ป่วยที่ยังรักษาอยู่ในโรงพยาบาล 131 ราย หรือร้อยละ 3.47 ของผู้ป่วยทั้งหมด ไม่มีผู้เสียชีวิตเพิ่ม รวมผู้เสียชีวิตสะสม 59 ราย ผู้ป่วยสะสมทั้งสิ้น 3,780 ราย
สำหรับรายละเอียดผู้ติดเชื้อรายใหม่ 5 รายวันนี้
เป็นคนไทยที่เดินทางมาจากต่างประเทศ 3 ราย เดินทางมาจากบาห์เรน 1 ราย , สหรัฐอาหรับเอมิเรตส์ 2 ราย เข้ากักตัวในสถานที่รัฐจัดให้ (State Quarantine) ทั้งหมดตรวจพบเชื้อ ไม่แสดงอาการ เข้ารับรักษาที่โรงพยาบาลตามระบบ
ชาวต่างชาติ 2 ราย เดินทางจากปากีสถาน 1 ราย, อินเดีย 1 ราย เข้ากักตัวในสถานที่รัฐกำหนด (Alternative State Quarantine) ทั้งหมดตรวจพบเชื้อ ไม่แสดงอาการ เข้ารับการรักษาในโรงพยาบาลเอกชน
โดยผู้กักตัวเป็นผู้รับผิดชอบค่าใช้จ่ายโดยคิดจากประกันโควิด 19 ที่ทำไว้ก่อนการเดินทางเข้าประเทศ
นายแพทย์โสภณ เอี่ยมศิริถาวร ผู้อำนวยการกองโรคติดต่อทั่วไป กล่าวว่า สถานการณ์โควิด 19
ของประเทศไทยขณะนี้ผู้ติดเชื้อรายใหม่ส่วนใหญ่เป็นผู้ที่เดินทางมาจากต่างประเทศ และพบผู้ติดเชื้อในประเทศบ้างเล็กน้อย ซึ่งหน่วยงานสาธารณสุขในพื้นที่จะเข้าดำเนินการสอบสวนและควบคุมโรคทันทีที่ได้รับแจ้งเพื่อป้องกันการแพร่เชื้อในชุมชน รวมทั้งกระทรวงสาธารณสุขได้เข้มมาตรการคัดกรอง ตรวจหาเชื้อในผู้เดินทางจากต่างประเทศและนำเข้าสู่ระบบกักตัวจนครบ 14 วัน และแรงงานต่างด้าวที่เข้าเมืองผิดกฎหมายก็จะต้องส่งตรวจเชื้อไวรัสโควิด 19 ทุกรายเช่นกัน เพื่อให้สามารถควบคุมจำกัดวงได้อย่างรวดเร็ว
อย่างไรก็ตาม ขณะที่ไม่มีวัคซีนประชาชนสามารถสร้างวัคซีนป้องกันตัวเองได้ด้วยการสวมหน้ากากผ้า หน้ากากอนามัยเมื่อออกจากบ้าน ล้างมือบ่อย ๆ เว้นระยะห่าง และลงทะเบียนเข้า-ออกเมื่อใช้บริการในสถานที่ต่างๆ ผ่านไทยชนะ เพื่อให้ติดตามได้อย่างรวดเร็วหากพบมีความเสี่ยง ถ้าทุกคนร่วมมือกันโอกาสปลอดโรคยิ่งสูงขึ้น และในวันนี้เป็นวันลอยกระทง ประชาชนที่ไปการร่วมกิจกรรมที่จัดขึ้นตามสถานที่ต่าง ๆ รวมทั้งช่วงนี้อากาศเปลี่ยน เริ่มหนาวเย็น หลายสถานที่จัดเทศกาลดึงดูดนักท่องเที่ยว มีคนไปเที่ยวจำนวนมาก หากไม่สามารถเลี่ยงได้ ขอให้เข้มมาตรการสวมหน้ากากเกราะป้องกัน และล้างมือบ่อยๆ ขอให้การ์ดอย่าตก ความร่วมมือของทุกคนเป็นสิ่งสำคัญมากที่จะช่วยป้องกันโรคโควิด 19กลับมาระบาดซ้ำ
วันเสาร์ที่ 31 ตุลาคม 2563
‘รมช.ประภัตร’ ลุยร้อยเอ็ด ส่งเสริมเลี้ยงสัตว์สร้างอาชีพ
‘รมช.ประภัตร’ ลุยร้อยเอ็ด ส่งเสริมเลี้ยงสัตว์สร้างอาชีพ ดัน 7 โครงการเสริมสร้างรายได้ พร้อมเร่งผลิตเมล็ดพันธุ์แจกผู้ประสบภัยหลังน้ำลด
นายประภัตรโพธสุธนรัฐมนตรีช่วยว่าการกระทรวงเกษตรและสหกรณ์กล่าวภายหลังลงพื้นที่ติดตามการดำเนินงานขับเคลื่อนไทยไปด้วยกันในพื้นที่จ.ร้อยเอ็ดโดยตรวจเยี่ยมศูนย์เมล็ดพันธุ์ข้าวร้อยเอ็ดณที่ทำการกลุ่มผู้ผลิตเมล็ดพันธุ์ข้าวบ้านร่องคำต.ป่าสังข์อ.จตุรพักตรพิมานจากนั้นเดินทางไปยังกลุ่มวิสาหกิจชุมชนศูนย์ข้าวชุมชนบ้านโนนสวรรค์ต.ทุ่งหลวงอ.สุวรรณภูมิว่าจ.ร้อยเอ็ดเป็นแหล่งผลิตข้าวคุณภาพที่สำคัญซึ่งมีพื้นที่ปลูกข้าวทั้งหมด3,019,700ไร่เป็นข้าวเหนียว545,300ไร่ข้าวจ้าว4,100ไร่ข้าวขาวดอกมะลิ​105​ 2,440,400ไร่และข้าวตลาดเฉพาะ29,900ไร่โดยเฉพาะข้าวขาวดอกมะลิ​ 105​ในเขตทุ่งกุลาร้องไห้พื้นที่986,807ไร่เป็นแหล่งผลิตข้าวคุณภาพดีเป็นที่ต้องการของผู้บริโภคโดยในปี2563/64ศูนย์เมล็ดพันธุ์ข้าวร้อยเอ็ดมีเป้าหมายการผลิตเมล็ดพันธุ์3,500ตันแยกเป็นข้าวขาวดอกมะลิ​ 105​จำนวน3,300ตันข้าวกข6จำนวน200ตันมีกลุ่มผู้ผลิตเมล็ดพันธุ์จำนวน54กลุ่มเกษตรกร912รายพื้นที่14,043ไร่คาดการณ์ผลผลิตได้ตามเป้าหมาย
“เมล็ดพันธุ์ข้าวเป็นสิ่งสำคัญซึ่งนายกฯมีความเป็นห่วงและเน้นย้ำให้กรมการข้าวกระทรวงเกษตรฯเร่งผลิตเมล็ดพันธุ์ให้เพียงพอคุณภาพต้องดีเนื่องจากขณะนี้มีหลายจังหวัดที่ประสบภัยน้ำท่วมและสามารถลดต้นทุนตลอดจนเร่งศึกษาวิจัยเมล็ดพันธุ์ข้าวขาวดอกมะลิ105​เนื่องจากที่ผ่านมาไทยเสียแชมป์ข้าวขาวดอกมะลิ​ 105​ให้กับเวียดนามจึงต้องเร่งพัฒนาพันธุ์ข้าวขาวดอกมะลิ​ 105​ไทยให้ดียิ่งขึ้นอย่างไรก็ตามในช่วงที่ผ่านมามีหลายจังหวัดที่ประสบภัยน้ำท่วมพื้นที่การเกษตรได้รับความเสียหายกระทรวงเกษตรฯจึงได้มีการประชุมร่วมกันกับหน่วยงานในสังกัดเพื่อพิจารณาโครงการเสริมสร้างรายได้ให้แก่เกษตรกรในช่วงฤดูแล้งปี2563/2564อาทิการปลูกพืชใช้น้ำน้อย(ข้าวโพดเลี้ยงสัตว์ถั่วเขียว)การสนับสนุนการแปรรูปสินค้าเกษตรการส่งเสริมการเลี้ยงปลาดุก(ปลาตะเพียนขาว)การปลูกพืชอาหารสัตว์ และการเลี้ยงไก่พื้นเมือง(ไก่พื้นเมือง,เป็ดไข่,เป็ดเทศ)เป็นต้น” นายประภัตรกล่าว
ทั้งนี้กรมการข้าวโดยศูนย์เมล็ดพันธุ์ข้าวได้กำหนดรับซื้อข้าวขาวดอกมะลิ​ 105จากสมาชิกศูนย์ข้าวชุมชนในราคา20บาท/กก.จากเดิม15บาท/กก.ที่ความชื้น14%นอกจากนี้รมช.เกษตรฯยังได้ชี้แจงทำความเข้าใจในโครงการส่งเสริมการเลี้ยงสัตว์และกิจการอื่นที่เกี่ยวเนื่อง(โคขุนกู้วิกฤติโควิด19) เพื่อเป็นทางเลือกในการประกอบอาชีพโดยในจ.ร้อยเอ็ดมีกลุ่มเกษตรกรเข้าร่วมโครงการดังกล่าว และได้รับการอนุมัติสินเชื่อไปแล้วจำนวน6กลุ่มเป็นจำนวนเงิน16,300,000บาท
สำหรับเกษตรกรกลุ่มผู้ผลิตเมล็ดพันธุ์ข้าวบ้านร่องคำต.ป่าสังข์ทำหน้าที่ผลิตเมล็ดพันธุ์ข้าวให้กับศูนย์เมล็ดพันธุ์ข้าวร้อยเอ็ดเป็นกลุ่มเกษตรกรที่มีความเข้มแข็งในฤดูฝนปี2563มีพื้นที่การผลิตเมล็ดพันธุ์ข้าว515ไร่เป้าหมายการผลิต200ตันโดยสามารถผลิตเมล็พันธุ์ข้าวได้คุณภาพตามมาตรฐานของกรมการข้าวและตามเป้าหมายการผลิตในส่วนของกลุ่มวิสาหกิจชุมชนศูนย์ข้าวชุมชนบ้านโนนสวรรค์เป็นกลุ่มนาแปลงใหญ่ที่มีความเข้มแข็งมีพื้นที่3,000ไร่สมาชิก182รายดำเนินการโครงการต่างๆอาทิ โครงการเพิ่มศักยภาพการผลิตข้าวขาวดอกมะลิ​ 105​ทุ่งกุลาร้องไห้สู่มาตรฐานเกษตรอินทรีย์ภาคตะวันออกเฉียงเหนือโครงการจัดทำแปลงขยายพันธุ์ข้าวขาวดอกมะลิ105ของศูนย์เมล็ดพันธุ์ข้าวร้อยเอ็ดนอกจากนี้กลุ่มยังได้รับรองมาตรฐานการปฏิบัติทางการเกษตรที่ดีสำหรับข้าวหอมมะลิไทยอีกด้วย
วันเสาร์ที่ 31 ตุลาคม 2563
นายกฯ สั่งดูแล SME ทุกด้าน ยืนยันดูแลเต็มที่ ตั้งเป้าฟื้นฟูและเติบโต
นายกฯ สั่งดูแล SME ทุกด้าน ยืนยันดูแลเต็มที่ ตั้งเป้าฟื้นฟูและเติบโต
วันที่ 31 ต.ค.63 นางสาวรัชดา ธนาดิเรก รองโฆษกประจำสำนักนายกรัฐมนตรีเปิดเผยว่า พล.อ.ประยุทธ์ จันทร์โอชา นายกรัฐมนตรี ได้สั่งการให้ทุกหน่วยงานที่เกี่ยวข้องเร่งดำเนินการช่วยเหลือผู้ประกอบการ SME ในทุกด้านอย่างบูรณาการเพื่อเสริมศักยภาพให้สามารถฟื้นตัวจากผลกระทบโควิด-19 และกลับมาเติบโตได้ในระยะยาว ทั้งนี้ ที่ผ่านมา รัฐบาลได้ออกมาตรการช่วยเหลือด้านภาษีเพื่อลดภาระผู้ประกอบการ มีมาตรการด้านการเงินเพื่อช่วยพยุงธุรกิจให้ดำเนินต่อไป ด้วยการพักชำระหนี้ ออกสินเชื่อดอกเบี้ยต่ำ และการค้ำประกันสินเชื่อ ผ่านธนาคารออมสิน บรรษัทประกันสินเชื่ออุตสาหกรรมขนาดย่อม (บสย.) และธนาคารพัฒนาวิสาหกิจขนาดกลางและขนาดย่อมแห่งประเทศไทย (ธพว.) วงเงินรวม 114,100 ล้านบาท เป้าหมายกลุ่ม SMEs ทั่วไป SMEs ท่องเที่ยว และSMEs รายย่อยและประชาชน และล่าสุด ธนาคารออมสินได้ออกสินเชื่อใหม่ “SMEs มีที่ มีเงิน” ให้ SME ใช้ที่ดินเป็นหลักประกันกู้เงินได้ วงเงินรวม 10,000 ล้านบาท ประชาชนที่สนใจสามารถติดต่อธนาคารฯได้ เปิดให้กู้ถึง มิ.ย.ปีหน้า
ในด้านอื่น อีกไม่นานจะมีมาตรการปลดล็อคให้ SME เข้าถึงการจัดซื้อจัดจ้างภาครัฐ ทั้งวิธีคัดเลือกและวิธี E-Bidding ขณะนี้รอประกาศร่างกฎกระทรวงเพื่อผลักดันเรื่องนี้ให้เกิดผลอย่างเป็นรูปธรรม ยังมีสำนักงานส่งเสริมวิสาหกิจขนาดกลางและขนาดย่อม (สสว.) ที่ตั้งเป้าปี 2564 จะยกระดับขีดความสามารถในการแข่งขันของ SME และผู้ประกอบการชุมชน จำนวน 216,562 ราย ผ่านการให้การอบรมและให้คำปรึกษาเป็นรายกลุ่มตามความต้องการ ในส่วนของกระทรวงพาณิชย์ซึ่งเป็นอีกหน่วยงานที่มีบทบาทสำคัญ เพราะนอกจากความพร้อมของเงินทุนและการผลิตที่มีประสิทธิภาพแล้ว ศักยภาพด้านการตลาดก็เป็นสิ่งสำคัญ กระทรวงฯ จึงได้เดินหน้าเรื่องการให้ความรู้ด้านเทคโนโลยีเพื่อการบริหารจัดการและการตลาดกับ SME ทั่วประเทศ โดยร่วมมือกับบริษัทใหญ่ระดับโลกในการพัฒนาหลักสูตร ตั้งเป้าเบื้องต้นเป็นผู้ประกอบการ SME 1,000 แห่ง และหลักสูตรเฉพาะอีคอมเมิร์ซสำหรับคนรุ่นใหม่ 12,000 คน อีกทั้งได้กำหนดแผนส่งเสริมให้ SME ได้เข้าร่วมงานจัดแสดงสินค้าในต่างประเทศ เป้าหมาย 10 - 15% ของผู้ประกอบการทั้งหมด พ่วงด้วย ธพว. ที่เป็นกำลังสำคัญในการผลักดันสินค้า SME ขยายตลาดผ่านแพลตฟอร์มช็อปปิ้งออนไลน์ เช่น Shopee, LAZADA, Alibaba จาก เดือนเมษายน 2563 ที่มียอดการเข้ามาลงทะเบียนร่วมกิจกรรมกว่า 2,800 ราย ขณะที่ปัจจุบันมีกว่า 23,000 ราย
นางสาวรัชดา กล่าวด้วยว่า รัฐบาลให้ความสำคัญกับการดูแล SME เป็นอย่างมาก เพราะเป็นหัวใจสำคัญของเศรษฐกิจประเทศ มีบทบาทสำคัญในการสร้างงานและกระจายรายได้ การแพร่ระบาดของไวรัสโควิด-19 ทำให้ผู้ประกอบการจำนวนมากอยู่ในสภาวะที่ยากลำบาก ซึ่งรัฐบาลได้ออกมาตรการเพื่อช่วยเหลืออย่างต่อเนื่อง ไม่ว่าจะเป็นมาตรการที่ให้แก่ SME โดยตรง หรือมาตรการกระตุ้นเศรษฐกิจในภาพรวม ซึ่งนายกรัฐมนตรีได้ติดตามผลลัพธ์ของมาตรการต่าง ๆ รับฟังเสียงจากภาคเอกชน และพร้อมจะให้การสนับสนุนเพิ่มเติมหรือปรับปรุงมาตรการเพื่อให้สอดคล้องกับความจำเป็นในการฟื้นตัวและเติบโตต่อไปของ SME
วันเสาร์ที่ 31 ตุลาคม 2563
โฆษกรัฐบาลเผยภาวะเศรษฐกิจไทยดีกว่าคาดการณ์  ขณะที่ บ. Fitch Ratings คงอันดับความน่าเชื่อถือของไทย ที่ BBB+ รัฐบาลกังวลการชุมนุมทำเศรษฐกิจที่กำลังเดินหน้าไปด้วยดีสะดุดลง
โฆษกรัฐบาลเผยภาวะเศรษฐกิจไทยดีกว่าคาดการณ์  ขณะที่ บ. Fitch Ratings คงอันดับความน่าเชื่อถือของไทย ที่ BBB+ รัฐบาลกังวลการชุมนุมทำเศรษฐกิจที่กำลังเดินหน้าไปด้วยดีสะดุดลง
วันที่ 31 ต.ค.63 นายอนุชา บูรพชัยศรี โฆษกประจำสำนักนายกรัฐมนตรี เปิดเผยจากที่ธนาคารโลกจัดอันดับ Doing Business 2020 ของไทย อยู่ที่อันดับ 21 จาก 190 ประเทศ เป็นการปรับตัวดีขึ้นถึง 6 อันดับ และเป็นอันดับที่ดีที่สุดของไทยในรอบ 6 ปี สะท้อนให้เห็นว่าโครงสร้างเศรษฐกิจไทยกำลังมีการปรับตัวเพื่อรองรับสู่ฐานการผลิตอุตสาหกรรมที่มีมูลค่าเพิ่มสูง ทั้งใน 10+2 อุตสาหกรรมเป้าหมาย โดยเป็นผลมาจากความพยายามของภาครัฐ หลายหน่วยงานในการลดขั้นตอนการขออนุมัติ การนำระบบดิจิทัลมาใช้ และการปรับปรุงระเบียบต่างๆ ให้เอื้อต่อการเพิ่มขีดความสามารถในการแข่งขันของประเทศ ขณะที่บริษัท Fitch Ratings (Fitch) ยังคงอันดับความน่าเชื่อถือของประเทศไทย (Sovereign Credit Rating) ที่ BBB+ และให้มุมมองความน่าเชื่อถือของประเทศไทย (Outlook) อยู่ในระดับมีเสถียรภาพ (Stable Outlook) จาก 3 เงื่อนไขสำคัญ ได้แก่ 1) ภาคการคลังและภาคการเงินต่างประเทศไทยที่อยู่ในระดับสูง สามารถรองรับการเปลี่ยนแปลงและความผันผวนของเศรษฐกิจ รวมทั้งผลกระทบที่เกิดจากการระบาดของโรคติดเชื้อไวรัสโควิด-19 2 ) ภาคการคลังสาธารณะที่แข็งแกร่ง จากการรักษาวินัยทางการคลัง โดยยึดหลัก พระราชบัญญัติวินัยการเงินการคลังของรัฐ พ.ศ. 2561 อย่างเคร่งครัด และ 3) ภาคการเงินต่างประเทศที่เข้มแข็ง โดยมีดุลบัญชีเดินสะพัดเกินดุล และทุนสำรองระหว่างประเทศอยู่ในระดับสูง
“ตัวเลขเศรษฐกิจหดตัวต่ำกว่าที่คาดการณ์ไว้ก่อนหน้านั้น โดยกระทรวงการคลังรายงานเศรษฐกิจไทยปี 2563 หดตัวที่ร้อยละ -7 ซึ่งน้อยกว่าที่มีการคาดการณ์ก่อนหน้านั้นที่ร้อยละ -8.2 ถึง -7.2 ซึ่งผลส่วนหนึ่งมาจากการที่รัฐบาลออกมาตรการกระตุ้นเศรษฐกิจอย่างต่อเนื่อง ผ่านโครงการเพิ่มกำลังซื้อแก่ผู้ถือบัตรสวัสดิการแห่งรัฐ โครงการ “คนละครึ่ง” โครงการ “ช้อปดีมีคืน” โครงการเที่ยวปันสุข รวมทั้งโครงการต่างๆ จากงบพรก. เงินกู้ฯ ที่จะทยอยดำเนินการ ให้เกิดการจ้างงาน และการกระจายรายได้ ซึ่งขณะนี้เริ่มมีสัญญาณของการปรับตัวของเศรษฐกิจในทิศทางที่ดีขึ้น โดยรัฐบาลได้ดำเนินการฟื้นฟูเศรษฐกิจผ่านมาตรการระยะสั้นและระยะยาว เพื่อบรรเทาผลกระทบจากการแพร่ระบาดของโควิด-19 และให้เศรษฐกิจไทยเดินหน้าต่อได้ แต่ทั้งนี้การชุมนุมที่เกิดขึ้นในปัจจุบันเป็นสิ่งที่รัฐบาลมีความกังวลเป็นอย่างยิ่ง ว่าจะมีผลกระทบต่อการขับเคลื่อนเศรษฐกิจที่กำลังเดินหน้าไปด้วยดีให้สะดุดลง และจะกระทบบรรยากาศการจับจ่ายใช้สอยของประชาชน และกระทบความมั่นใจของนักลงทุนได้” โฆษกรัฐบาล กล่าว
วันศุกร์ที่ 13 พฤศจิกายน 2563
นฤมล เกี่ยวก้อย สุชาติ เยือนกรมพัฒนาฝีมือแรงงาน ขับเคลื่อนภารกิจเชิงรุก
2 ผู้นำ ก.แรงงาน ตรวจเยี่ยมกรมพัฒนาฝีมือแรงงาน ติดตามการขับเคลื่อนนโยบาย “สร้าง ยก ให้ รวมไทยสร้างชาติ” ย้ำ ให้มีการบูรณาร่วมกันทั้ง 5 เสือแรงงาน  ย้ำ ต้องทำงานเชิงรุก ติดตามผลการมีงานทำและรายได้ที่เพิ่มขึ้นหลังผ่านการฝึก
วันที่ 13 พฤศจิกายน 2563 นายสุชาติ ชมกลิ่น รัฐมนตรีว่าการกระทรวงแรงงาน และศาสตราจารย์ นฤมล ภิญโญสินวัฒน์ รัฐมนตรีช่วยว่าการกระทรวงแรงงาน ร่วมตรวจเยี่ยมกรมพัฒนาฝีมือแรงงาน เพื่อติดตามการดำเนินงานของกรมพัฒนาฝีมือแรงงานตามที่ได้รับมอบหมาย โดยมีผู้บริหารกระทรวงแรงงานร่วมตรวจเยี่ยม ณ ห้องประชุมปกรณ์ อังศุสิงห์ ชั้น 10 อาคารกรมพัฒนาฝีมือแรงงาน
นายสุชาติ กล่าวว่า ในสภาวะวิกฤตของประเทศที่เราเผชิญอยู่ในขณะนี้ ทั้งสถานการณ์ covid-19 การเปลี่ยนแปลงอย่างรวดเร็วของเทคโนโลยี การเคลื่อนย้ายแรงงานโครงสร้างประชากรสังคมและวัฒนธรรมในการดำรงชีวิตที่เปลี่ยนแปลงไป ส่งผลโดยตรงต่อแรงงานและโลกการทำงานจำเป็นอย่างยิ่งที่ข้าราชการกระทรวงแรงงานทุกระดับ ทั้งส่วนกลางและภูมิภาคต้องทำงานหนักมากขึ้น ร่วมกันแก้ปัญหาที่เกิดขึ้นอย่างฉับไว จึงขอฝากข้าราชการทุกคนทุกระดับจัดทำแผนปฏิบัติการให้มีความชัดเจนมากขึ้น เพื่อนำไปสู่ความสำเร็จ รวมถึงทำงานเชิงรุกกับการทำงานให้ทันกับสถานการณ์และนำเทคโนโลยีดิจิทัล
ด้าน ศาสตราจารย์ นฤมล กล่าวว่า การพบปะกับผู้บริหารของกรมพัฒนาฝีมือแรงงาน (กพร.) ที่เข้าร่วมประชุมในครั้งนี้ เพื่อต้องการเน้นย้ำให้เกิดการทำงานอย่างมีประสิทธิภาพ มีเป้าหมายในการพัฒนาทักษะฝีมือที่ส่งผลให้แรงงานมีงานทำ และมีรายได้ที่เพิ่มขึ้น พร้อมติดตามผลการดำเนินงานที่ได้มอบนโยบายการพัฒนาฝีมือแรงงานภายใต้แนวคิด 3 ประการ คือ “สร้าง-ยก-ให้ รวมไทยสร้างชาติ” เพื่อร่วมกันแก้ปัญหาที่เกิดขึ้นอย่างฉับไว ตรงกับความต้องการของแรงงาน และสามารถต่อยอดให้เกิดความยั่งยืน กพร. ได้ดำเนินโครงการเพื่อเตรียมความพร้อมให้แรงงานให้มีอาชีพ มีรายได้อย่างยั่งยืน มีความเข้มแข็ง เป็นแรงงานคุณภาพ ผ่านการดำเนินงานเชิงรุกอย่างเข้มข้น เพื่อยกระดับกระทรวงแรงงาน จาก “กระทรวงด้านสังคม” ไปสู่ “การเป็นกระทรวงด้านเศรษฐกิจ” โดยเน้นการผสานความร่วมมือระหว่างหน่วยงานในกระทรวงที่มีภารกิจเชื่อมโยงกันและบูรณาการกับภาครัฐและภาคเอกชน
รมช.แรงงาน กล่าวต่อว่า ฝากให้ กพร. ได้ติดตามการมีงานทำ ตลอดจนกลุ่มแรงงานที่ผ่านการอบรม ได้มาตรฐานฝีมือแรงงานแล้ว มีรายได้เพิ่มขึ้นจากเดิมหรือไม่ เพื่อจะได้เป็นตัวชี้วัดความสำเร็จในการดำเนินงาน ทั้งในด้านการสร้างแรงงานคุณภาพให้มีความรู้ มีทักษะใหม่ที่ตอบสนองต่อการเปลี่ยนแปลงของโลก การยกระดับแรงงานให้มีความรู้และทักษะตรงตามความต้องการของตลาดแรงงาน ตลอดจน เพื่อให้ได้รับอัตราค่าจ้างที่สูงขึ้นตามมาตรฐานฝีมือ รวมถึงการให้แรงงานกลุ่มเปราะบางทางสังคมมีโอกาสเข้าถึงการพัฒนาฝีมือแรงงาน การประกอบอาชีพ เพื่อให้อยู่รอดได้ท่ามกลางวิกฤตการณ์ต่าง ๆ ต่อไป
“การแพร่ระบาดของเชื้อไวรัส โควิด-19 มีคนว่างงานและเดินทางกลับภูมิลำเนาเป็นจำนวนมาก มองหาอาชีพใหม่ จึงส่งผลให้กรมพัฒนาฝีมือแรงงานมีภารกิจการพัฒนาทักษะฝีมือเพิ่มมากขึ้น ดังนั้น จึงต้องปรับตัวและวางแผนงานให้สอดคล้องกับสถานการณ์ปัจจุบัน ควรทำใน 3 เรื่องหลัก คือ โครงสร้างพื้นฐานด้านระบบอินเตอร์เน็ต เรื่องที่ 2 คือ การทำ platform เรื่องที่ 3 คือการสร้าง Content เพื่อลดความเหลื่อมล้ำด้านดิจิทัล ซึ่งทั้ง 3 ส่วนนี้ ต้องทำพร้อมๆ กัน จึงจะเกิดประโยชน์แก่ประชาชน” รมช. แรงงาน กล่าวในท้ายสุด
วันศุกร์ที่ 13 พฤศจิกายน 2563
จุรินทร์ สั่งตรวจราคาสินค้าและติดป้ายราคาตามโครงการ พาณิชย์ลดราคา! ช่วยประชาชน Lot7 เพื่อประโยชน์ประชาชน
13 พ.ย.63 เวลา 11.00 น. นางมัลลิกา บุญมีตระกูล มหาสุข ที่ปรึกษารัฐมนตรีว่าการกระทรวงพาณิชย์ เปิดเผยว่า ขณะนี้สำนักงานปลัดกระทรวงพาณิชย์และกรมการค้าภายใน กระทรวงพาณิชย์รับนโยบายจากนายจุรินทร์ ลักษณวิศิษฏ์ รองนายกรัฐมนตรีและรัฐมนตรีว่าการกระทรวงพาณิชย์
ให้ติดตามตรวจสอบการติดป้ายราคาในโครงการพาณิชย์ลดราคา!ช่วยประชาชน Lot7 หลังจากที่กระทรวงพาณิชย์ร่วมมือกับผู้ประกอบการทุกภาคส่วนนำลดราคาสินค้าอุปโภคบริโภคสูงสุด 70% จำนวน 13,790 รายการระหว่างวันที่1- 30 พฤศจิกายน 2563 ทั้งนี้เพื่อบรรเทาค่าครองชีพของประชาชนในช่วงสถานการณ์โควิด-19และกระตุ้นเศรษฐกิจภายในประเทศนั้น
นางมัลลิกา กล่าวว่า หลังจากดำเนินโครงการมาระยะหนึ่งได้รับรายงานว่าประชาชนให้ความสนใจอย่างมากในทุกจังหวัด ระหว่างนี้ ได้ให้ทุกสำนักงานพาณิชย์จังหวัดและกรมการค้าภายในติดตามนโยบายอย่างใกล้ชิดโดยเฉพาะการติดป้ายราคาตามห้างสรรพสินค้าร้านค้าปลีกค้าส่ง ห้างท้องถิ่นที่ประกาศร่วมโครงการไปแล้วโดยต้องลดราคาและแสดงป้ายลดราคาอย่างชัดเจนให้ประชาชนสังเกตได้ตรวจสอบราคาได้ขณะนี้ได้เร่งรัดให้ประชาสัมพันธ์ของสำนักงานพาณิชย์แต่ละจังหวัดได้ประสานการประชาสัมพันธ์จังหวัดเพื่อรณรงค์ให้ประชาชนรับรู้ไม่ให้เสียโอกาสในโครงการนี้ และขณะนี้พาณิชย์ทุกจังหวัดได้จัดตั้งกลุ่ม LINE Lot7 รายงานสถานการณ์การติดป้ายราคาและการลงพื้นที่สำรวจทุกห้างสรรพสินค้า รวมทั้งผู้ผลิตและจำหน่าย ห้างค้าปลีก-ค้าส่ง ห้างท้องถิ่นทั่วประเทศอย่างใกล้ชิด
" ประชาชนผู้บริโภค จะได้ประโยชน์โดยการลดค่าครองชีพอย่างเต็มที่ในช่วงใกล้ส่งท้ายปีซึ่งกระทรวงพาณิชย์ก็จะมีข่าวดีช่วยประชาชนออกมาเรื่อยๆ หากมีปัญหาเรื่องป้ายราคาหรือสินค้าลดราคาไม่ตรงตามที่ประกาศไว้สามารถโทรสายด่วนได้ที่ 1569 กรมการค้าภายใน หรือสามารถสอบถามเพิ่มเติมได้ที่สำนักงานพาณิชย์แต่ละจังหวัด " นางมัลลิกา กล่าว
วันศุกร์ที่ 13 พฤศจิกายน 2563
‘รมช.ประภัตร’เร่งหาแนวทางลดต้นทุนอาหารสัตว์ปีกหนุนสร้างรายได้ให้เกษตรกร
‘รมช.ประภัตร’ เร่งหาแนวทางลดต้นทุนอาหารสัตว์ปีกหนุนสร้างรายได้ให้เกษตรกร
นายประภัตร โพธสุธน รัฐมนตรีช่วยว่าการกระทรวงเกษตรและสหกรณ์ กล่าวในโอกาสลงพื้นที่ติดตามการดำเนินงานของศูนย์วิจัยและบำรุงสัตว์นครสวรรค์อ.หนองบัว จ.นครสวรรค์ ว่า ปัจจุบันผู้เลี้ยงสัตว์ปีก เช่น ไก่เนื้อ ไก่ไข่ ฯลฯประสบกับปัญหาราคาอาหารสัตว์ หรือวัตถุดิบอาหารสัตว์ที่มีราคาแพง ต้นทุนค่าอาหารสัตว์ที่สูงขึ้นดังนั้นจำเป็นอย่างยิ่งที่จะต้องหาวิธีการลดค่าใช้จ่ายหรือต้นทุนในการเลี้ยงสัตว์ จึงได้มีการหารือร่วมกันเพื่อแก้ปัญหาดังกล่าวโดยเบื้องต้นได้มอบหมายให้กรมปศุสัตว์และหน่วยงานที่เกี่ยวข้อง จัดหาแหล่งอาหารวัตถุดิบ เครื่องจักรกลสำหรับผลิตอาหารสัตว์ปีก อาทิ ไก่พื้นบ้าน ไก่ชน และเป็ดไข่เป็นต้น ให้กับเกษตรกรเพื่อลดต้นทุนค่าอาหารสัตว์ และคุณค่าทางโภชนาการของสูตรอาหารยังคงเดิมอีกทั้งเพื่อเป็นการสนับสนุนโครงการส่งเสริมการเลี้ยงสัตว์และกิจการที่เกี่ยวเนื่องภายใต้ความร่วมมือระหว่างกระทรวงเกษตรและสหกรณ์ และ ธนาคารเพื่อการเกษตรและสหกรณ์การเกษตร(ธ.ก.ส.) เพื่อฟื้นฟูสนับสนุนเกษตรกรให้มีรายได้ เพิ่มขีดความสามารถภาคปศุสัตว์ไทยฟื้นฟูอาชีพแก่เกษตรกรพร้อมทั้งสนับสนุนการจัดการตลาดผลิตผลการเกษตรที่เป็นวัตถุดิบอาหารสัตว์และเพื่อเป็นการสร้างอาชีพทางเลือกใหม่ด้วยการปรับเปลี่ยนพื้นที่ไม่เหมาะสมมาเลี้ยงสัตว์จำหน่ายทั้งภายในและต่างประเทศ
สำหรับ ศูนย์วิจัยและบำรุงสัตว์นครสวรรค์มีภารกิจในการวิจัยสร้างพันธุ์สัตว์ที่เป็นพันธุ์เหมาะสมกับสภาพแวดล้อม ให้สถานีวิจัยทดสอบพันธุ์กำกับดูแลให้คำปรึกษาและแก้ไขปัญหาของศูนย์บำรุงสัตว์ในอุปการะของกรมปศุสัตว์และดำเนินการตรวจสอบรวบรวมข้อมูล เพื่อรับรองพันธุ์และจดทะเบียนสัตว์ของเกษตรกร
วันศุกร์ที่ 13 พฤศจิกายน 2563
รมว.วธ.เป็นประธานเปิดงานเทศกาลดิวาลี ครั้งที่ ๑ (1Th DWALI FAIR)
รมว.วธ.เป็นประธานเปิดงานเทศกาลดิวาลี ครั้งที่ ๑ (1Th DWALI FAIR)
วันที่ ๑๓ พฤศจิกายน ๒๕๖๓ เวลา ๑๒.๓๐ น. นายอิทธิพล คุณปลื้ม รัฐมนตรีว่าการกระทรวงวัฒนธรรม เป็นประธานเปิดงานเทศกาลดิวาลี ครั้งที่ ๑ (1Th DWALI FAIR) โดยมี นางสุจิตรา ดูไร (H.E. Ms. Suchitra Durai) เอกอัครราชทูตสาธารณรัฐอินเดียประจำประเทศไทย นายชยะพงส์ นะวิโรจน์ ประธานเจ้าหน้าที่บริหาร โครงการสุขสยาม น.ส.ปวีณา ซิงห์ รองอันดับ ๑ Miss Universe Thailand 2020 แขกผู้มีเกียรติ และผู้แทนหน่วยงานที่เกี่ยวข้อง เข้าร่วมงาน ณ ลานเมืองสุขสยาม ชั้น G ศูนย์การค้าไอคอนสยาม ทั้งนี้ กิจกรรมดังกล่าวจัดขึ้นเพื่อเฉลิมฉลองเทศกาล Diwali ของชาวไทยเชื้อสายอินเดียและชาวอินเดียโพ้นทะเล เพื่อรำลึกถึงเรื่องราวที่พระรามทรงมีชัยเหนือทศกัณฐ์และเสด็จพร้อมพระนางสีดา พระมเหสี กลับนิวัติสู่กรุงอโยธยา โดยจะมีการจุดเทียน ตะเกียง พลุดอกไม้ไฟ และประทัด เฉลิมฉลองทั่วทั้งประเทศอินเดีย และในทุกชุมชนที่ชาวอินเดียอาศัยอยู่ทั่วโลก ซึ่งเป็นประเพณีที่มีการสืบทอดจวบจนถึงปัจจุบัน
วันศุกร์ที่ 13 พฤศจิกายน 2563
รมว.วธ.บันทึกวีดิทัศน์กล่าวแสดงความยินดี และกล่าวสุนทรพจน์ในประเด็นความสัมพันธ์ไทย-จีน และการสืบทอด และการคุ้มครองมรดกทางวัฒนธรรม
รมว.วธ.บันทึกวีดิทัศน์กล่าวแสดงความยินดี และกล่าวสุนทรพจน์ในประเด็นความสัมพันธ์ไทย-จีน และการสืบทอด และการคุ้มครองมรดกทางวัฒนธรรม
วันที่ ๑๓ พฤศจิกายน ๒๕๖๓ เวลา ๑๐.๐๐ น. นายอิทธิพล คุณปลื้ม รัฐมนตรีว่าการกระทรวงวัฒนธรรม บันทึกวีดิทัศน์กล่าวแสดงความยินดี และกล่าวสุนทรพจน์ในประเด็นความสัมพันธ์ไทย-จีน และการสืบทอด และการคุ้มครองมรดกทางวัฒนธรรม โดยจะนำไปฉายในพิธีเปิดการประชุมด้านวัฒนธรรมจีน-อาเซียน ครั้งที่ ๑๕ (The 15 China-ASEAN Cultural Forum) ซึ่งจะจัดขึ้นระหว่างวันที่ ๗ - ๙ ธันวาคม ๒๕๖๓ ณ นครหนานหนิง สาธารณรัฐประชาชนจีน โดยมี ผู้แทนศูนย์วัฒนธรรมแห่งประเทศจีน ณ กรุงเทพฯ ดำเนินการบันทึกเทปวีดิทัศน์ และมีน.ส.ขนิษฐา โชติกวณิชย์ ผู้อำนวยการกองการต่างประเทศ สป.วธ และเจ้าหน้าที่ที่เกี่ยวข้อง ร่วมสนับสนุนข้อมูล ณ ห้องประชุม ๑ ชั้น ๘ กระทรวงวัฒนธรรม
วันศุกร์ที่ 13 พฤศจิกายน 2563
ปลัดกระทรวงดิจิทัลฯ ร่วมเวทีเสวนา “บทบาท CIO ในการเปลี่ยนแปลงภาครัฐ สู่องค์กรดิจิทัลและการบริหารจัดการองค์กร
ปลัดกระทรวงดิจิทัลฯ ร่วมเวทีเสวนา “บทบาท CIO ในการเปลี่ยนแปลงภาครัฐ สู่องค์กรดิจิทัลและการบริหารจัดการองค์กร
เมื่อวันที่ 11 พฤศจิกายน 2563 นางสาวอัจฉรินทร์ พัฒนพันธ์ชัย ปลัดกระทรวงดิจิทัลเพื่อเศรษฐกิจและสังคม ร่วมเวทีเสวนา หัวข้อ “บทบาท CIO ในการเปลี่ยนแปลงภาครัฐสู่องค์กรดิจิทัลและการบริหารจัดการองค์กร ร่วมกับ นางชุติมา หาญเจริญ รองเลขาธิการ ก.พ. และนางเมธินี เทพมณี อดีตเลขาธิการ ก.พ. ซึ่งเป็นส่วนหนึ่งของการอบรมหลักสูตรผู้บริหารดิจิทัลเพื่อเศรษฐกิจและสังคม ณ ห้องบุหงา ชั้น 3 โรงแรมโกลเด้น ทิวลิป ซอฟเฟอริน กรุงเทพฯ ในโอกาสนี้ เวทีเสวนาได้ร่วมแลกเปลี่ยนถึงประเด็น ความสำคัญและบทบาทหน้าที่และความรับผิดชอบของ GCIO การบริหารจัดการทรัพยากรองค์กรภายใต้ข้อจำกัด ปัญหา อุปสรรคปัจจุบันของภาครัฐเพื่อเตรียมความพร้อม และเรื่องนโนบายและแนวทางการพัฒนาโครงสร้างและสมรรถนะบุคลากร GCIO ในระยะยาว
******************
วันศุกร์ที่ 13 พฤศจิกายน 2563
มท.1 ลงพื้นที่ประชุมเตรียมการรับเสด็จฯ พระบาทสมเด็จพระเจ้าอยู่หัว และสมเด็จพระนางเจ้า ฯ พระบรมราชินี และติดตามความก้าวหน้าโครงการพัฒนาสระบ่อดินขาว อำเภอตาคลี จังหวัดนครสวรรค์
มท.1 ลงพื้นที่ประชุมเตรียมการรับเสด็จฯ พระบาทสมเด็จพระเจ้าอยู่หัว และสมเด็จพระนางเจ้า ฯ พระบรมราชินี และติดตามความก้าวหน้าโครงการพัฒนาสระบ่อดินขาว อำเภอตาคลี จังหวัดนครสวรรค์
วันนี้ (13 พ.ย. 63) เวลา 15.00 น. ที่องค์การบริหารส่วนตำบลพรหมนิมิต ตำบลพรหมนิมิต อำเภอตาคลี จังหวัดนครสวรรค์ พลเอก อนุพงษ์ เผ่าจินดา รัฐมนตรีว่าการกระทรวงมหาดไทย เป็นประธานการประชุมเตรียมการรับเสด็จฯ พระบาทสมเด็จพระเจ้าอยู่หัว และสมเด็จพระนางเจ้า ฯ พระบรมราชินี เสด็จพระราชดำเนินไปทรงบำเพ็ญพระราชกุศลถวายผ้าป่า ณ วัดช่องแค และโครงการพัฒนาแหล่งน้ำพื้นที่สระบ่อดินขาว อำเภอตาคลี จังหวัดนครสวรรค์ โดยมี นายฉัตรชัย พรหมเลิศ ปลัดกระทรวงมหาดไทย นายธนาคม จงจิระ อธิบดีกรมการปกครอง นายประยูร รัตนเสนีย์ อธิบดีกรมส่งเสริมการปกครองท้องถิ่น นายพงษ์นรา เย็นยิ่ง รองอธิบดีกรมโยธาธิการและผังเมือง นายเชษฐา โมสิกรัตน์ รองอธิบดีกรมป้องกันและบรรเทาสาธารณภัย นายสิริรัฐ ชุมอุปการ ผู้ว่าราชการจังหวัดนครสวรรค์ นายชัยโรจน์ มุ่งธัญญา ผู้ช่วยผู้อำนวยการทรัพย์สินส่วนพระมหากษัตริย์ ผู้แทนกองทัพภาคที่ 3 ผู้แทนกองบังคับการกองบิน 4 และหน่วยงานที่เกี่ยวข้อง ร่วมประชุม
โอกาสนี้ ผู้ว่าราชการจังหวัดนครสวรรค์และหน่วยงานที่เกี่ยวข้องได้รายงานการเตรียมความพร้อมการรับเสด็จฯ และความก้าวหน้าภาพรวมการดำเนินโครงการพัฒนาสระบ่อดินขาวซึ่งเป็นพื้นที่ของสำนักงานทรัพย์สินพระมหากษัตริย์ เนื้อที่ 766 ไร่ เป็นโครงการแก้ไขปัญหาภัยแล้ง การขาดแคลนน้ำอุปโภคบริโภคของราษฎร โดยน้อมนำปรัชญาของเศรษฐกิจพอเพียง ทำเกษตรทฤษฎีใหม่ตามแนวพระราชดำริ พัฒนาคุณภาพชีวิตของประชาชนในพื้นที่ ให้มีน้ำอุปโภค บริโภค และน้ำเพื่อการเกษตรอย่างเพียงพอ มีการพัฒนาพื้นที่สระบ่อดินขาวให้เป็นพื้นที่แก้มลิง สามารถกักเก็บน้ำในฤดูฝน สำรองน้ำไว้ใช้ในฤดูแล้ง บรรเทาปัญหาน้ำท่วมน้ำแล้ง ซึ่งโครงการสระบ่อดินขาวจะเป็นโครงการที่ช่วยสร้างแหล่งน้ำสำคัญของชุมชนที่ประชาชนได้ใช้ประโยชน์เพื่ออุปโภคบริโภคและทำการเกษตรอย่างแท้จริง
จากนั้น พลเอก อนุพงษ์ เผ่าจินดา และคณะ ลงพื้นที่ ณ วัดช่องแค (หลวงพ่อพรหม) และตรวจเยี่ยมโครงการพัฒนาสระบ่อดินขาวเพื่อติดตามผลการดำเนินงานพัฒนาพื้นที่ ได้แก่ บริเวณศาลาชุมชนเทศบาลตำบลช่องแค, บริเวณ Terrace จุดชมทัศนียภาพ, บริเวณแปลงเกษตรทฤษฎีใหม่, บริเวณโดยรอบสระบ่อดินขาว และบริเวณโดยรอบวัดช่องแค โดยสระบ่อดินขาวเป็นแหล่งน้ำสำคัญของชุมชนที่ประชาชนได้ใช้ประโยชน์เพื่ออุปโภคบริโภคและทำการเกษตรนับแต่อดีตฝจนถึงปัจจุบัน มีความจุ 160,000 ลบ.ม. น้ำจากสระบ่อดินขาวนำไปใช้ในแปลงเกษตรพื้นที่ของสำนักงานทรัพย์สินพระมหากษัตริย์ 766 ไร่ พืชส่วนใหญ่เป็นข้าวโพด มันแกว หอมหัวใหญ่
วันศุกร์ที่ 13 พฤศจิกายน 2563
รพ.หัวหิน โชว์ศักยภาพ “ศูนย์โรคหัวใจและหลอดเลือดสมอง 24 ชั่วโมง” สวนหัวใจภายใน 30 นาที
รัฐมนตรีช่วยว่าการกระทรวงสาธารณสุข เปิดศูนย์โรคหัวใจและหลอดเลือดสมอง 24 ชั่วโมง โรงพยาบาลหัวหิน ผู้ป่วยได้รับการสวนหัวใจภายใน 30 นาที ใช้ระบบการจัดการแบบใหม่ภาคเอกชนร่วมให้บริการ ราคาราชการตั้งเป้าลดอัตราการตายจากโรคหลอดเลือดหัวใจไม่เกินร้อยละ 10
รัฐมนตรีช่วยว่าการกระทรวงสาธารณสุข เปิดศูนย์โรคหัวใจและหลอดเลือดสมอง 24 ชั่วโมง โรงพยาบาลหัวหิน ผู้ป่วยได้รับการสวนหัวใจภายใน 30 นาที ใช้ระบบการจัดการแบบใหม่ภาคเอกชนร่วมให้บริการ ราคาราชการตั้งเป้าลดอัตราการตายจากโรคหลอดเลือดหัวใจไม่เกินร้อยละ 10
วันนี้ (13 พฤศจิกายน 2563) ที่โรงพยาบาลหัวหิน จังหวัดประจวบคีรีขันธ์ ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข กล่าวภายหลังเป็นประธานเปิด “ศูนย์โรคหัวใจและหลอดเลือดสมอง 24 ชั่วโมง โรงพยาบาลหัวหิน” ว่า กระทรวงสาธารณสุข ได้พัฒนาโรงพยาบาลหัวหินให้เป็นโรงพยาบาลศูนย์เชี่ยวชาญภาคกลางฝั่งตะวันตกตอนล่าง ดูแลประชาชนในพื้นที่และจังหวัดใกล้เคียง รวมทั้งนักท่องเที่ยว บุคคลสำคัญระดับชาติจากหลายประเทศ ในปี 2562 พระบาทสมเด็จพระเจ้าอยู่หัวรัชกาลที่ 10 ทรงมีพระมหากรุณาธิคุณพระราชทานพระราชทรัพย์ส่วนพระองค์ 80 ล้านบาท เพื่อจัดซื้อเครื่องมือแพทย์ ให้โรงพยาบาลหัวหินพัฒนาเป็นศูนย์เชี่ยวชาญ 3 ด้าน คือ อุบัติเหตุฉุกเฉิน โรคหลอดเลือดหัวใจและหลอดเลือดสมอง และโรคระบบประสาท และในวันนี้ ได้เพิ่มศักยภาพ “ศูนย์โรคหัวใจและหลอดเลือดสมอง 24 ชั่วโมง โรงพยาบาลหัวหิน” ให้มีความพร้อมในการสวนหัวใจ ผ่าตัดหัวใจ ภายใน 30 นาที ตลอด 24 ชั่วโมง ใช้ระบบการจัดการแบบใหม่ที่มีภาคเอกชนร่วมให้บริการมาตรฐาน ราคาราชการ ผู้ป่วยไม่ต้องเสียค่าส่วนต่าง จะช่วยลดอัตราการตายจากโรคหลอดเลือดหัวใจ จากร้อยละ 22.5 ให้ได้ตามเป้าหมายคือไม่เกินร้อยละ 10
ดร.สาธิตกล่าวต่อว่า โรงพยาบาลหัวหิน ได้ดำเนินการตามนโยบายกระทรวงสาธารณสุข ลดแออัด ลดรอคอย เพิ่มการเข้าถึงบริการ ให้ผู้ป่วยได้รักษาใกล้บ้าน มีเป้าหมายผู้ป่วยร้อยละ 95 ไม่ต้องเดินทางไปรักษาไกลบ้าน เช่น เปิดบริการหอผู้ป่วยโรคเฉพาะทาง อาทิ โรคเลือด โรคผิวหนัง โรคมะเร็ง ศูนย์ทันตกรรมทันสมัยครบวงจร ศูนย์โรคตาศักยภาพสูง ขยายบริการล้างไตเป็น 32 เครื่อง เปิดคลินิกพิเศษนอกเวลาราชการ คลินิกสำหรับนักท่องเที่ยว คลินิกกัญชาทางการแพทย์ จัดระบบการดูแลผู้ป่วยที่บ้านเชื่อมโยงโรงพยาบาลสู่ชุมชน และมีแผนพัฒนาศูนย์ตรวจสุขภาพที่ทันสมัย สถานที่พักเพื่อรองรับการท่องเที่ยวเชิงสุขภาพ พร้อมทั้งการจัดตั้งโรงพยาบาลจิตเวชหัวหินของกรมสุขภาพจิตและจัดตั้งศูนย์รังสีรักษา จะแล้วเสร็จในปี 2565
ทั้งนี้ ศูนย์โรคหัวใจและหลอดเลือดสมอง 24 ชั่วโมง โรงพยาบาลหัวหินนั้น มีแพทย์หัวใจปฏิบัติงานเต็มเวลา 2 คน แพทย์หัวใจปฏิบัติงานล่วงเวลา 4 คน พยาบาลปฏิบัติงานเต็มเวลาและปฏิบัติงานล่วงเวลา รวม 19 คน พร้อมทำหัตถการสวนหัวใจภายใน 30 นาที และผ่าตัดหัวใจภายใน 2 ชั่วโมง เปิดบริการแผนกผู้ป่วยนอกวันจันทร์, วันพุธ เวลา 09.00 – 12.00 น. ณ ศูนย์โรคหัวใจและหลอดเลือดสมอง โรงพยาบาลหัวหิน และวันศุกร์ เวลา 09.00 – 12.00 น. ณ โรงพยาบาลหัวหิน 4 ถนนแนบเคหาสน์ สามารถสอบถามรายละเอียดเพิ่มเติมได้ที่เบอร์โทร 06 6005 1414
********************************* 13 พฤศจิกายน 2563
วันศุกร์ที่ 13 พฤศจิกายน 2563
ไทย-ออสเตรเลีย ร่วมลงนามยกระดับความสัมพันธ์สู่ “ความเป็นหุ้นส่วนทางยุทธศาสตร์” ครอบคลุมการพัฒนาทุกมิติ
ไทย-ออสเตรเลีย ร่วมลงนามยกระดับความสัมพันธ์สู่ “ความเป็นหุ้นส่วนทางยุทธศาสตร์” ครอบคลุมการพัฒนาทุกมิติ
วันนี้ (วันศุกร์ที่ 13 พฤศจิกายน 2563) เวลา 13.00 น. ณ ตึกภักดีบดินทร์ ทำเนียบรัฐบาล พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม และนายสกอตต์ มอร์ริสัน นายกรัฐมนตรีแห่งเครือรัฐออสเตรเลีย ได้เข้าร่วมพิธีลงนามในปฏิญญาร่วมว่าด้วยความเป็นหุ้นส่วนทางยุทธศาสตร์ระหว่างราชอาณาจักรไทยกับออสเตรเลีย (Joint Declaration on the Strategic Partnership between the Kingdom of Thailand and Australia) ผ่านระบบการประชุมทางไกล
นายกรัฐมนตรีทั้งสองฝ่ายยินดีที่จะได้ร่วมลงนามสนับสนุนการยกระดับความสัมพันธ์ไทยและออสเตรเลียให้ใกล้ชิดยิ่งขึ้นเพื่อไปสู่มิติใหม่ของ “ความเป็นหุ้นส่วนทางยุทธศาสตร์” ร่วมกัน และเชื่อมั่นว่าจะใช้โอกาสนี้กระชับความร่วมมือระหว่างกันให้แนบแน่นและลึกซึ้งยิ่งขึ้นต่อไป ทั้งในด้านความมั่นคง การทหาร เศรษฐกิจ ตลอดจนสาขาที่สำคัญต่อการเจริญเติบโตและการพัฒนาอย่างยั่งยืน อาทิ วิทยาศาสตร์ เทคโนโลยี นวัตกรรม การศึกษา สาธารณสุข เกษตร และสิ่งแวดล้อม
อนึ่ง ภายหลังการลงนามในปฏิญญาร่วมฯ หน่วยงานต่าง ๆ ของไทยและออสเตรเลียจะร่วมกันพิจารณาจัดทำแผนปฏิบัติการร่วม (Joint Plan of Action) เพื่อเป็นกรอบแผนงานในการส่งเสริมและเพิ่มพูนความร่วมมือระหว่างกันอย่างเป็นรูปธรรมต่อไป
วันศุกร์ที่ 13 พฤศจิกายน 2563
รมช.มนัญญา ลงพื้นที่จังหวัดอุตรดิตถ์จ่ายเงินเยียวยาเกษตรกรชาวสวนลำไย
รมช.มนัญญา ลงพื้นที่จังหวัดอุตรดิตถ์จ่ายเงินเยียวยาเกษตรกรชาวสวนลำไย ช่วยเหลือพี่น้องเกษตรกร พร้อมเปิดงานวันถ่ายทอดเทคโนโลยี (Field Day) ส่งเสริมอาชีพชาวสวนลำไย สนับสนุนการผลิตลำไยคุณภาพ
นางสาวมนัญญา ไทยเศรษฐ์ รัฐมนตรีช่วยว่าการกระทรวงเกษตรและสหกรณ์ เปิดเผยภายหลังมอบเงินชดเชยเยียวยาเกษตรกรชาวสวนลำไย จังหวัดอุตรดิตถ์ ณ หอประชุมที่ว่าการอำเภอท่าปลา จังหวัดอุตรดิตถ์ จำนวน 634 ราย เนื้อที่ 1,924 ไร่ รวมเป็นเงิน 3,849,420 บาท ว่าจากสถานการณ์การแพร่ระบาดของ COVID-19 ได้ส่งผลกระทบต่อเกษตรกรชาวสวนลำไยเป็นอย่างมาก ทั้งด้านการผลิตและการตลาด ซึ่งคณะรัฐมนตรีได้มีมติเห็นชอบอนุมัติโครงการเยียวยาเกษตรกรชาวสวนลำไย ปี 2563 เพื่อให้ความช่วยเหลือเกษตรกรชาวสวนลำไยที่ขึ้นทะเบียนกับกรมส่งเสริมการเกษตรทุกครัวเรือน โดยให้ความช่วยเหลือในอัตราไร่ละ 2,000 บาท ครัวเรือนละไม่เกิน 25 ไร่ ธนาคารเพื่อการเกษตรและสหกรณ์ เริ่มดำเนินการจ่ายเงินเข้าบัญชีให้แก่เกษตรกรชาวสวนลำไย ตั้งแต่วันที่ 15 ตุลาคม ถึง 15 ธันวาคม 2563 เพื่อช่วยเหลือเกษตรกรชาวสวนลำไยให้สามารถฟื้นฟูการผลิตลำไยทั้งด้านการผลิตและการตลาด ส่งเสริมและสนับสนุนให้เกษตรกรมีแนวทางปฏิบัติต่อสวนลำไย เพื่อประกอบอาชีพชาวสวนลำไยได้อย่างยั่งยืน
รมช.มนัญญา กล่าวต่อว่า นอกจากนี้ยังได้เป็นประธานเปิดงานวันถ่ายทอดเทคโนโลยี (Field Day) เพื่อผลิตลำไยคุณภาพ โครงการเพิ่มประสิทธิภาพการผลิตลำไย จังหวัดอุตรดิตถ์ โดยความร่วมมือจากหน่วยงานในสังกัดกระทรวงเกษตรและสหกรณ์ได้บูรณาการร่วมกัน เพื่อสร้างการรับรู้และเปิดโอกาสให้แก่พี่น้องเกษตรกรและหน่วยงานทุกภาคส่วนได้เข้ามามีส่วนร่วมในการพัฒนา และยกระดับการผลิตสินค้าเกษตรของไทยให้มีประสิทธิภาพ ตลอดจนสามารถสร้างความเชื่อมั่นและภาพลักษณ์ที่ดีให้แก่ประเทศไทยในฐานะประเทศผู้ผลิตและส่งออกลำไยคุณภาพ ซึ่งจังหวัดอุตรดิตถ์นับเป็นแหล่งปลูกลำไยที่มีคุณภาพ มีการบริหารจัดการผลผลิตสินค้าเกษตรเชิงรุกในระดับพื้นที่ โดยใช้กลไกความร่วมมือตามแนวทางประชารัฐ เพื่อบูรณาการการดำเนินงานระหว่างหน่วยงานภาครัฐ ผู้ประกอบการภาคเอกชนในอุตสาหกรรมการเกษตร เกษตรกรและสถาบันเกษตรกรในพื้นที่ จึงเป็นปัจจัยแห่งความสำเร็จที่สำคัญที่สะท้อนถึงการขับเคลื่อนนโยบายหลักของรัฐบาลและการขับเคลื่อนนโยบาย “การตลาดนำการผลิต” ของกระทรวงเกษตรและสหกรณ์ ให้เกิดผลสัมฤทธิ์ที่เป็นรูปธรรม ยกระดับคุณภาพชีวิตของพี่น้องเกษตรกรให้ดียิ่งขึ้น
นอกจากนี้ รัฐมนตรีช่วยว่าการกระทรวงเกษตรและสหกรณ์ ยังได้พบปะพี่น้องเกษตรกรภายในงาน และเยี่ยมชมนิทรรศการแสดงผลงานของหน่วยงานในสังกัดกระทรวงเกษตรและสหกรณ์ อาทิ นิทรรศการโครงการนำลูกหลานเกษตรกรกลับบ้าน สานต่ออาชีพการเกษตร ได้พบปะตัวแทนเกษตรกรรุ่นใหม่ที่เข้าร่วมโครงการฯ โดยจังหวัดอุตรดิตถ์มีลูกหลานสมาชิก และเกษตรกรทั่วไป เข้าร่วมโครงการ จำนวน 73 ราย มีผู้เข้าร่วมโครงการทั่วประเทศ 7,559 ราย นิทรรศการการผลิตลำไยคุณภาพ การป้องกันกำจัดโรคและแมลงศัตรูพืชลำไย พร้อมการให้บริการให้คำปรึกษาเพื่อให้เกษตรกรชาวสวนลำไยได้เรียนรู้ และพัฒนาคุณภาพลำไยในจังหวัดอุตรดิตถ์ให้มีคุณภาพดี ซึ่งมีตัวแทนเกษตรกรชาวสวนลำไยในจังหวัดอุตรดิตถ์สนใจเข้าร่วมงาน 8 อำเภอ รวมทั้งสิ้นกว่า 400 ราย
วันศุกร์ที่ 13 พฤศจิกายน 2563
โฆษกรัฐบาลเชิญกลุ่มเห็นต่าง เสนอไอเดียเศรษฐกิจ ร่วมเดินหน้าประเทศไทย
โฆษกรัฐบาลเชิญกลุ่มเห็นต่าง เสนอไอเดียเศรษฐกิจ ร่วมเดินหน้าประเทศไทย
วันนี้ (13 พ.ย. 63) เวลา 14.00 น. ณ ศูนย์แถลงข่าวตึกนารีสโมสร ทำเนียบรัฐบาล นายอนุชา บูรพชัยศรี โฆษกประจำสำนักนายกรัฐมนตรี แถลงผลความคืบหน้าโครงการกระตุ้นเศรษฐกิจของรัฐบาลและประเด็นที่อยู่ในความสนใจของสื่อมวลชน โดยเผยรัฐบาลอยากเห็นประชาชนทุกภาคส่วนมีส่วนร่วมช่วยกันแก้ไขปัญหาต่าง ๆ โดยเฉพาะปัญหาเศรษฐกิจ หลังที่คนไทยร่วมมือกันควบคุมการแพร่ระบาดไวรัสโควิด-19 จนปัจจุบันถือว่าไทยสามารถก้าวข้ามปัญหาการแพร่ระบาดของโควิด-19 ได้แล้ว ขณะเดียวกันรัฐบาลได้ผลักดันการจัดหาวัคซีนผ่าน 3 แนวทางหลัก ได้แก่ สนับสนุนงบประมาณให้กับบริษัทวิจัยภายในประเทศ จัดสรรงบประมาณสนับสนุนการร่วมผลิตวัคซีนกับต่างประเทศ และการจัดซื้อ เพื่อนำเข้าวัคซีนจากต่างประเทศในอนาคต โดยปัญหาที่ยังต้องการการแก้ไข คือ ปัญหาเศรษฐกิจ หลายมาตรการที่ดำเนินการแล้วประสบความสำเร็จทั้ง โครงการคนละครึ่ง เราเที่ยวด้วยกัน ช้อปดีมีคืน ก็จะมีการต่อยอดต่อไป รวมทั้งปิดช่องโหว่โครงการที่ทำให้เกิดปัญหา
โฆษกประจำสำนักนายกรัฐมนตรียังกล่าวถึงการแสดงความคิดเห็นต่างทางการเมืองว่า รัฐบาลไม่ได้ปิดกั้น
แต่อยากเห็นให้การชุมนุมเป็นไปอย่างสร้างสรรค์ พบว่าในโซเชียลมีเดียมีการเผยแพร่ข่าวปลอม หรือ Fake News รวมทั้งการเสียดสีหรือการชุมนุมที่ไม่ได้คำนึงถึงขนบธรรมเนียมของประเทศไทยอันดีที่มีมาอย่างยาวนาน จึงอยากเชิญชวนกลุ่มผู้เห็นต่าง นำเสนอแนวคิดเพิ่มเติม นอกเหนือจากประเด็นการเมือง โดยเฉพาะขอให้ช่วยกันเสนอข้อคิดเห็นที่เป็นประโยชน์ในการแก้ไขปัญหาเศรษฐกิจ เช่น มาตรการหรือโครงการต่าง ๆ ยืนยันว่า รัฐบาลยินดีรับฟังข้อเรียกร้องที่สามารถนำมาเป็นแนวทางให้ประเทศไทยได้สามารถก้าวผ่านวิกฤตเศรษฐกิจหลังการแพร่ระบาดของเชื้อไวรัสโควิด-19 รัฐบาลก็พร้อมนำมาปฏิบัติให้เกิดความเป็นรูปธรรม
โฆษกประจำสำนักนายกรัฐมนตรียังย้ำว่า ข้อเรียกร้องต่าง ๆ รวมทั้งการแก้ไขรัฐธรรมนูญจะต้องดำเนินการด้วยกลไกของรัฐสภาตามระบอบประชาธิปไตยภายใต้รัฐธรรมนูญฉบับปัจจุบัน ด้วยการพูดคุย หารือ รัฐบาลพร้อมที่จะเข้ามาเป็นส่วนหนึ่งขององค์ประกอบในการเจรจา เพื่อหาทางออกทางการเมือง ซึ่งผู้ชุมนุมสามารถเข้ามามีส่วนร่วมอย่างสร้างสรรค์ ในแนวทางที่ไม่ส่งผลกระทบต่อเศรษฐกิจในวงกว้างและประชาชนส่วนใหญ่ ซึ่งสื่อมวลชนเองก็มีบทบาทสำคัญในการนำเสนอข้อเรียกร้องต่าง ๆ ของผู้ชุมนุมให้รัฐบาลได้รับทราบด้วยเช่นกัน
...................
กลุ่มประชาสัมพันธ์และเผยแพร่ สำนักโฆษก
วันศุกร์ที่ 13 พฤศจิกายน 2563
นายกฯ กล่าวถ้อยแถลงในพิธีปิดการประชุมสมัชชาอนามัยโลก สมัยที่ 73 เน้นย้ำความร่วมมือจากทุกภาคส่วน เพื่อบรรลุเป้าหมายในการตอบโต้โรคโควิด-19
นายกฯ กล่าวถ้อยแถลงในพิธีปิดการประชุมสมัชชาอนามัยโลก สมัยที่ 73 เน้นย้ำความร่วมมือจากทุกภาคส่วน เพื่อบรรลุเป้าหมายในการตอบโต้โรคโควิด-19
วันนี้ (วันพฤหัสบดีที่ 13 พฤศจิกายน 2563) เวลา 17.43 น. พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม กล่าวถ้อยแถลงผ่านระบบออนไลน์ เนื่องในพิธีปิดการประชุมสมัชชาอนามัยโลก สมัยที่ 73 โดยสรุปสาระสำคัญ ดังนี้
นายกรัฐมนตรีกล่าวแสดงความชื่นชมผู้เข้าร่วมการประชุมฯ ที่ได้อภิปรายและหารือประเด็นสำคัญต่าง ๆ ที่เกี่ยวข้องร่วมกันตลอดทั้งสัปดาห์นี้ โดยเฉพาะประเด็นการเสริมสร้างความมั่นคงด้านสุขภาพ และเป้าหมาย Triple-billion targets ขององค์การอนามัยโลก ซึ่งจะเป็นเครื่องมือหลักในการเสริมสร้างศักยภาพเพื่อรับมือกับโรคโควิด-19 รวมถึงโรคติดต่อที่อาจจะเกิดขึ้นใหม่ในอนาคต นอกจากนี้ นายกรัฐมนตรีได้กล่าวชื่นชมองค์การอนามัยโลกที่สนับสนุนประเทศสมาชิกในการตอบโต้โรคโควิด-19 อย่างไม่ย่อท้อ อีกทั้งยังส่งเสริมให้ทุกคนเข้าถึงการตรวจวินิจฉัย ยารักษา และวัคซีนต้านโรคโควิด-19 อย่างเท่าเทียม ผ่านข้อริเริ่ม ACT-Accelerator และกลไก COVAX ซึ่งไทยสนับสนุนแนวทางดังกล่าวมาโดยตลอด
นายกรัฐมนตรีกล่าวว่า ไทยเป็นประเทศแรกในโลกที่พบผู้ป่วยโควิด-19 นอกประเทศจีน และเราได้ใช้มาตรการด้านสาธารณสุขในการควบคุมการแพร่ระบาดของโรคอย่างทันท่วงที จนได้รับการยกย่องจากนานาชาติว่าสามารถฟื้นตัวจากการแพร่ระบาดของโรคโควิด-19 ได้รวดเร็ว อย่างไรก็ดี ด้วยความไม่ประมาทและความมุ่งมั่นที่จะพัฒนาศักยภาพการรับมือกับภาวะฉุกเฉินด้านสุขภาพให้ดียิ่งขึ้น ไทยจึงได้ร่วมกับสำนักงานองค์การอนามัยโลกประจำประเทศไทยทบทวนการดำเนินการเพื่อถอดบทเรียนการปฏิบัติงานและปรับปรุงการดำเนินงานของไทยให้มีประสิทธิภาพมากขึ้น โดยปัจจัยหลักที่ทำให้ไทยประสบความสำเร็จ ประกอบด้วย ความเข้มแข็งของระบบสาธารณสุข รวมถึงบุคลากรทางการแพทย์ และความร่วมมือจากประชาชนและทุกภาคส่วนในสังคม
โอกาสนี้ นายกรัฐมนตรีได้ส่งกำลังใจไปยังทุกประเทศทั่วโลกที่กำลังเผชิญกับการแพร่ระบาดของโรคโควิด-19 รอบที่สอง ตลอดจน เน้นย้ำความพร้อมของไทยในการสนับสนุนความเป็นอันหนึ่งอันเดียวกันของประชาคมโลกในการตอบโต้โรคระบาด โดยเฉพาะการเสริมสร้างความเข้มแข็งให้กับระบบสาธารณสุข และการส่งเสริมให้ยาและวัคซีนต้านโรคโควิด-19 เป็นสินค้าสาธารณะ ซึ่งการบรรลุเป้าหมายเหล่านี้ จำเป็นจะต้องอาศัยความร่วมมือจากประเทศสมาชิกและจากทุกภาคส่วนที่เกี่ยวข้องจึงจะประสบความสำเร็จ “Together we can survive.”
วันศุกร์ที่ 13 พฤศจิกายน 2563
รมช.ศธ.’กนกวรรณ’ ประชุมนโยบาย คลังปัญญาผู้สูงอายุเพื่อรวมพลังภาคีและสร้างชุมชนสุขภาวะ มุ่งหวัง 60+ ไอดอล กระจายทั่วประเทศไทย
นางกนกวรรณ วิลาวัลย์ รัฐมนตรีช่วยว่าการกระทรวงศึกษาธิการ เป็นประธานการประชุมเวทีนำเสนอนโยบาย “คลังปัญญาผู้สูงอายุ เพื่อรวมพลังภาคีและสร้างชุมชนสุขภาวะ” ณ ห้องประชุมราชวัลลภ กระทรวงศึกษาธิการ
(13 พฤศจิกายน 2563) นางกนกวรรณ วิลาวัลย์ รัฐมนตรีช่วยว่าการกระทรวงศึกษาธิการ เป็นประธานการประชุมเวทีนำเสนอนโยบาย “คลังปัญญาผู้สูงอายุ เพื่อรวมพลังภาคีและสร้างชุมชนสุขภาวะ” ณ ห้องประชุมราชวัลลภ กระทรวงศึกษาธิการ
เพื่อสร้างความร่วมมือและกระบวนการมีส่วนร่วมของทุกองค์กรภาคี เพื่อพัฒนาคุณภาพชีวิตสำหรับผู้สูงอายุ โดยเฉพาะส่งเสริมการเข้าถึงข้อมูลที่รอบด้าน การเสริมสมรรถนะการเรียนรู้ที่ต่อเนื่อง รวมทั้งการพัฒนาบุคลากรด้านการจัดการความรู้ ผู้นำการเปลี่ยนแปลง และการสื่อสาร เพื่อลดความเหลื่อมล้ำ ต่อยอดองค์ความรู้และภูมิปัญญา เพื่อขับเคลื่อนสู่สังคมสุขภาวะ
นางกนกวรรณ วิลาวัลย์ กล่าวว่า ขอขอบคุณสำนักงานพัฒนาวิทยาศาสตร์และเทคโนโลยีแห่งชาติ (สวทช.) สำนักงานส่งเสริมการศึกษานอกระบบและการศึกษาตามอัธยาศัย (กศน.) และมูลนิธิสถาบันวิจัยและพัฒนาระบบสุขภาพชุมชน (มสพช.) ที่ได้ร่วมกันทำงานนโยบายนี้ โดยการนำเอาศักยภาพของบุคลากรและจุดแข็งของแต่ละหน่วยงาน มาร่วมกันนำเทคโนโลยีสารสนเทศมาใช้ในการพัฒนาระบบคลังปัญญาผู้สูงอายุในครั้งนี้
จากนโยบาย กศน. Wow ด้านที่ 4 เสริมสร้างความร่วมมือภาคีเครือข่าย Good Partnership โดยเห็นว่า “ภูมิปัญญา” เป็นบุคลากรที่มีคุณค่ามากในการออกแบบและการจัดกิจกรรม กศน. ในรูปแบบต่าง ๆ ให้ตอบสนองต่อความต้องการของประชาชน ซึ่งในอนาคตควรจะจัดให้พอเหมาะและพอดีกับความต้องการของแต่ละบุคคล
แต่การจะทำได้ เราต้องใช้ฐานข้อมูลในการวางแผนและออกแบบหลาย ๆ ด้านประกอบกัน ซึ่งนโยบาย กศน. Wow. จะสำเร็จได้ต้องอาศัยการขับเคลื่อนของคนที่มีความรู้ ความสามารถ อาจเป็นภูมิปัญญาที่อยู่ในแต่ละพื้นที่ และบางครั้งอาจจะต้องเสริมหาจากพื้นที่อื่นมาเติมเต็ม ๆ ให้บ้าง เชื่อว่าหากเรามีฐานข้อมูลของบุคคลเหล่านี้มากพอ จะช่วยยกระดับการจัดกิจกรรมต่าง ๆ ให้เหมาะสมกับยุคสมัยและสอดคล้องกับความต้องการที่หลากหลายของประชาชนได้มากขึ้น
ทั้งนี้ 3 หน่วยงานจะได้ดำเนินการร่วมกับเครือข่ายโรงเรียน ชุมชน ผู้สูงอายุ และศูนย์เรียนรู้ที่มีอยู่ในชุมชน เพื่อสนับสนุนให้ศูนย์เรียนรู้และแหล่งเรียนรู้ เป็นศูนย์สร้างสุข และเป็นที่ดำเนินงานยกระดับเรื่องคลังปัญญาผู้สูงอายุในพื้นที่ โดยร่วมกันบูรณาการจัดทำเนื้อหาและร่วมบริหารจัดการข้อมูลคลังปัญญา-ภูมิปัญญาผู้สูงอายุ จัดการความรู้บนเว็บไซต์รวมพลัง (www.thaisynergy.org) ซึ่งเป็นเว็บไซต์กลางที่ร่วมกันพัฒนาขึ้น และจะได้เชื่อมโยงกับเว็บไชต์ กศน. (www.nfe.go.th) และ มสพช. (www.thaiichr.org) พร้อมทั้งจัดทำแผนพัฒนาศักยภาพบุคลากร กศน.
เพื่อที่จะทำให้ 60+ ไอดอล กระจายทั่วประเทศไทย พร้อมเติมเต็มศักยภาพในการจัดทำสื่อ และการค้นหาคลังปัญญาที่มีอัตลักษณ์ และเอกลักษณ์ ใกล้จะศูนย์หาย โดยขับเคลื่อนร่วมกับสำนักงานกองทุนสนับสนุนการสร้างเสริมสุขภาพ (สสส.) เพื่อให้การสนับสนุนไปสู่ระดับจังหวัดต่อไป
อิชยา กัปปา/สรุป สมประสงค์ ชาหารเวียง/ภาพ
วันศุกร์ที่ 13 พฤศจิกายน 2563
นายกฯ ย้ำ การใช้ที่ดิน ส.ป.ก. ต้องเป็นประโยชน์สูงสุดกับเกษตรกร
นายกฯ ย้ำ การใช้ที่ดิน ส.ป.ก. ต้องเป็นประโยชน์สูงสุดกับเกษตรกร
วันที่ 13 พ.ย.63 นางสาวรัชดา ธนาดิเรก รองโฆษกประจำสำนักนายกรัฐมนตรี เปิดเผยว่า เรื่องการจัดสรรที่ดินเพื่อให้ประชาชนมีที่ดินทำกินนั้นนายกรัฐมนตรีได้ให้ความสำคัญเป็นอย่างมาก ที่ผ่านมา ได้สั่งการให้สำนักงานการปฏิรูปที่ดินเพื่อเกษตรกรรม (ส.ป.ก.) เร่งออกเอกสารสิทธิให้เกษตรกร และดำเนินการเรียกคืนที่ดินจากนายทุนเพื่อนำมาจัดสรรให้เกษตรกร และเกิดการใช้ทรัพยากรอย่างคุ้มค่า
สำหรับประเด็นความกังวลใจว่าประกาศการใช้ที่ดิน ส.ป.ก.ที่เพิ่งออกมานั้น จะเป็นการเอื้อประโยชน์ต่อนายทุนหรือไม่ นายกรัฐมนตรีได้กล่าวว่า ตนจะไม่ปล่อยให้มีการทุจริตหรือฉวยโอกาสอย่างแน่นอน และจะติดตามทั้งเรื่องประสิทธิภาพและความโปร่งใสในการให้สิทธิใช้ที่ดินอย่างต่อเนื่อง อย่างไรก็ตาม ขอให้ประชาชนเข้าใจว่า สาระทั้งหมดของประกาศฉบับใหม่ยังคงยึดหลักประโยชน์สูงสุดของเกษตรกร โดยต้องดูแลทั้งระบบ ให้ครบต้นน้ำ กลางน้ำ ปลายน้ำ เพื่อให้เกษตรกรหลุดจากความยากจน ส่วนเนื้อหาที่ขยายให้ครอบคลุมกิจการที่เป็นการสนับสนุนและกิจการที่เกี่ยวเนื่องกับการปฏิรูปที่ดินเพื่อเกษตรกรรม เป็นไปตามข้อเรียกร้องของเกษตรกรที่อยากให้อุตสาหกรรมแปรรูปอยู่ใกล้แหล่งผลิต เพื่อเพิ่มมูลค่าสินค้า อีกทั้งสอดคล้องกับสภาพพื้นที่จริงที่บางส่วนไม่สามารถนำมาทำการเกษตรได้ บางที่ก็เป็นแหล่งชุมชนไปแล้ว
นางสาวรัชดา กล่าวด้วยว่า นอกจากข้อสั่งการนายกรัฐมนตรีที่ให้กระบวนการทุกอย่างเป็นไปอย่างโปร่งใสตรวจสอบได้ ในประกาศ ส.ป.ก. ยังกำหนดไว้ชัดเจนว่า การพิจารณาอนุญาตให้ใช้ที่ดิน ผู้มีอำนาจคือ คณะกรรมการที่ประกอบด้วย ผู้ว่าราชการจังหวัด หน่วยงานราชการส่วนภูมิภาค ผู้แทนภาคเอกชนและเกษตรกร โครงการที่เสนอขออนุมัติต้องแสดงให้เห็นถึงประโยชน์ที่เกษตรกร สถาบันเกษตรกร และ ส.ป.ก.จะได้รับ รวมถึงต้องผ่านการทำประชาคมหมู่บ้าน/อบต.เสียก่อน ส่วนเรื่องการครอบครองที่ดินโดยผิดกฎหมายที่เป็นคดีความแล้ว ทุกอย่างเป็นไปตามกระบวนการยุติธรรม จึงไม่เกี่ยวกับประกาศฉบับนี้